ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዛጊት ተጠቃምነቱ ዘየጥፈአ ጥንታዊ መሳርሒታት ሕክምና ግብጺ 1 መስከረም 2017 ምንጪ ስእሊ, Getty Images መግለጺ ስእሊ, ብሓሙሽተ መወልዳን ተደጊፋ እትሓርስ ሰበይቲ ኣብ ጥንታዊት ግብጺ ኣብ መንጎ ሳይንስን ሃይማኖትን ንጹር ፍልልይ ስለዘይነበረ፡ መድሃኒት ምስ ሽሑር'ዩ (magic) ዝተኣሳስረ ነይሩ። መብዛሕቱ ግዜ ከኣ ንሕማም፡ ብርኹሳን መናፍስቲ ወይ ብፈጣሪ ከም ዝወርድ መቕጻዕትን ገይሮም ይርድኡዎ ስለዝነበሩ፡ ብጸሎትን ስርየትን'ዩ ዝፍወስ ዝብል እምነት'ዩ ነይሩዎም። ይኹን እምበር ምስ ኩሉ እቲ ናይ ሽዑ ኣተሓሳስባን እምነትን፡ ሓያሎ ኣብቲ እዋን'ቲ ዝጥቀምሉ ዝነበሩ መድሃኒታትን መሳርሒታት ሕክምናን፡ ሕጂ ድሕሪ 3ሽሕ ዓመታት እውን እንተኾነ ገና ኣብ ኣገልግሎት ኣለዉ። ዋሏኳ ምስ ምድምሳስ ቤተ-መጻሕፍቲ ኣለክሳንድርያን ንውሓት ግዜን ብዙሕ ጠቓሚ ነገር ጠፊኡ ኪኽውን ከምዝኽእል ርዱእ እንተኾነ፡ ቅድሚ ክርስትና ሰለስተ ሽሕ ዓመታት ኣብ ዝነበረ እዋን፡ ኣብ ጥንታዊት ግብጺ ከመይ ዝኣመሰለ ሃብታምን ስልጡንን ባህሊ ከምዝነበረ በዚ ስዒቡ ዝቕርብ ዝርዝራት ክንርዳእ ንኽእል። ውሽጣዊ መጥባሕቲ ምንጪ ስእሊ, Getty Images መግለጺ ስእሊ, መሳረሒታት መጥባሕቲ ሕክምና ጥንታውያን ግብጻውያን፡ ብሰንኪ ናይ ድሕረ-ትንሳኤ እምነቶም፡ (ወዲ ሰብ ድሕሪ ሞቱ ካልኣይ ህይወት ክህልዎ' እዩ ዝብል እምነት ስለዝነበሮም) ሬሳ መዋቲ ብመድሃኒት ዓቂቦም ናብ መዓርፎኡ ቅድሚ ምፍናዎም፡ ውሽጣዊ ኣካላቱን ዝነበሮ ሕዱር ሕማምን ብደቂቕ ስለዝርእዩዎ፡ ብዛዕባ ውሽጣዊ ኣካላት ወዲ ሰብ ዓሚቑ ፍልጠት ኣዋህሊሎም እዮም። ስለዝኾነን ብዘዋሀለሉዎ ፍልጠት ከም ምእላይ ሕማም መንሽሮ ኣብ ርእሲ (tumor) ዝኣመሰለ መጥባሕቲ ከካይዱ በቒዖም ነይሮም። ሕክምና ስኒ መግለጺ ስእሊ, ስሙይ ሓኪም ስኒ፡ ልዑል መኮነን ንጉስ ዞሰር ኣብ ጥንታዊት ግብጺ ብተወሳኺ ግብጻውያን፡ ቅድሚ ልደተ ክርስቶስ 2700 ዓመታት ኣቢሉ፡ ዝምስገን ናይ ስኒ ሕክምና ኣገልግሎት ነይሩዎም። ኣብቲ እዋን'ቲ ዝነበረ ስሙይ ሓኪም ስኒ፡ ልዑል መኮነን ንጉስ ዞሰር፡ ኣብ ምግቢ ብዝሕወስ ጸጸር ዝተሃስየን፡ ብረኽሲ ዝተበልዐ ኣስናንን፡ "ኢበርስ" ብዝስመ ባህላዊ መድሃኒት ይፍውስን፡ ንዝተበልዐ ኣስናንን ይመልእን ነይሩ። ገለ ካብቲ መድሃኒት ከኣ ብመዓር እተቓመመ ጸረ -ረኽሲ ይረከቦ። ምልጋብ ዝተጎድአ ክፍሊ ኣካላት ምንጪ ስእሊ, JON BODSWORTH መግለጺ ስእሊ, ካብ ዕንፀይቲ ዝዳሎ ኣፃብዕቲ ብቖርበት ክላገብ ይገብሩ ነይሮም ኣብ ርእሲኡ፡ ጥንታውያን ግብጻውያን፡ ብዝተፈላለየ ምኽንያት ንዝተጎድአ ከም ኣጻብዕትን መሓውርን ዝኣመሰለ ክፍለ ኣካላት፡ ንዕኡ ዝመሳሰል ውሕሉል ዕንጸይቲ ብምጽራብ: ኣብቲ ዝተጎድአ ኣካል ብቖርበት ብምስፋይ ይትክእዎ ነይሮም። ዝተጎድአ ኣካላት ናይ ምትካእ ሕክምናዊ ኣገልግሎት ኣብ ህሉዋት ጥራሕ ዘይኮነ ዋላ ኣብ ምውታን እዩ ዝካየድ ነይሩ። ብዝኾነ ይኹን ምኽንያት ተጎዲኡ ዝሞተ ሰብ፡ ኣብቲ ካልኣይ ልደተ ፍጥረት ምሉእ ኮይኑ መታን ክምለስ፡ እቲ ዝተጎድአ ክፍለ ኣካላቱ መሊኦምን ጸጊኖምን እዮም ዝቐብሩዎ ነይሮም። ምኽንሻብ ኣብ ጥንታዊት ግብጺ ምንጪ ስእሊ, Getty Images መግለጺ ስእሊ, ምኽንሻብ ኣብ ጥንታዊት ግብጺ ኣካል ሕክምና ነይሩ ብሃይማኖታዊ ምኽንያት ይኹን ብሕክምና ኣብ ዝተፈላለየ ሕብረተሰባት ምኽንሻብ ዝውቱር እዩ ነይሩ። ኣብ ጥንታዊ ግብጺ እውን ብሰፊሑ ዝውቱር ስለዝነበረ ዘይተኸንሸበ ወዲ ተባዕታይ ኣይርከብን ነይሩ። ወተሃደራት ግብጺ፡ በቶም ዘይተኸንሸቡ ዝገዝኡዎም ሊብያውያን ወተሃደራት ይምሰጡ ከምዝነበሩን፡ ሕሉፍ ሓሊፎም ንኣባይቶም ብምውሳድ ሕፍረቶም ንመጻምድቶም የርእዩዎም ከምዝነበሩን ጽሑፋት ይገልጹ። ኣገልግሎት ጥዕና ምንጪ ስእሊ, Getty Images መግለጺ ስእሊ, ኣገልግሎት ጥዕና ኣብ ጥንታዊት ግብጺ ኣብ ጥንታዊት ግብጺ፡ ኣገልግሎት ጥዕና፡ ምሉእ ብምሉእ መንግስቲ እዩ ዝቆጻጸሮ ነይሩ። ብፍሉጥ ካሪክለም ሓካይም ዝምህርን ዘሰልጥንን ትካል ነይሩዎም። እቲ ትካል ከኣ ሕሙማን ይቕበልን ይሕክምን ነይሩ። "መዝገበ ኢበርስ" ዝስመ ሕማማትን ኣገባብ ኣፈዋውሰኦምን መድሃኒታትን ዘካተተ መዝገብ ነይሩ። ኣብ ስርሓት ህንጻ ንዝሳተፉ ሰራሕተኛታት፡ ዝሕክምን ዝኣልን ካምፖ-ሕክምና ከምዝደራጆን ኣብ ስራሕ ሓደጋ ዝወረዶም ሰራሕተኛታት ካሕሳ ይህብ ምንባሩ ዝገልጽ ጽሑፋት ኣሎ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
